Diari Oficial de la Generalitat Valenciana


Sumari del DOGV 6676, del 22-12-2011 (2011/12347)

RESOLUCIÓ de 12 de desembre de 2011, de la Conselleria de Sanitat, per la qual fa públiques les tarifes de les actuacions encomanades per la Conselleria de Sanitat en matèria d'innovació en tecnologies de la informació per a la salut a la Fundació per al Foment de la Investigació Sanitària i Biomèdica de la Comunitat Valenciana (FISABIO).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6676

Data del DOGV
:   22-12-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/12414


Data del document
:   12-12-2011

Organisme emissor
:   Conselleria de Sanitat

Tipus de document
:   Resolució

RESOLUCIÓ de 12 de desembre de 2011, de la Conselleria de Sanitat, per la qual fa públiques les tarifes de les actuacions encomanades per la Conselleria de Sanitat en matèria d'innovació en tecnologies de la informació per a la salut a la Fundació per al Foment de la Investigació Sanitària i Biomèdica de la Comunitat Valenciana (FISABIO). [2011/12428]  
La Fundació per al Foment de la Investigació Sanitària i Biomèdica de la Comunitat Valenciana (FISABIO, d'ara en avant) és una fundació pertanyent al sector públic de la Generalitat Valenciana, inscrita en el Registre de Fundacions de la Generalitat Valenciana amb el número 501V, constituïda davant de notari el 20 d'octubre de 2008.  
Segons els estatuts de la fundació, aprovats per un Acord del Govern Valencià pres en la reunió del dia 1 d'agost de 2008, i modificats per l'Acord del Consell de data 6 de maig de 2011 (elevat a públic per l'escriptura atorgada el 10 d'octubre de 2011), té com a finalitat principal promoure i afavorir la investigació sanitària i biomèdica en l'àmbit de la Comunitat Valenciana, i té la condició de mitjà propi instrumental i servici tècnic de la Generalitat i els seus organismes i entitats de dret públic per a l'execució de les activitats que li siguen encomanades, dins de les matèries que constituïxen els seus fins fundacionals.  
  
FISABIO disposa en l'organigrama d'una unitat transversal de direcció de projectes per a la planificació i coordinació de projectes de co laboració i complexos, i també d'una unitat transversal d'investigació i desenvolupament aplicada a les TIC en salut.  
Segons el que disposa l'article 3.2 dels estatuts, les comandes de gestió que es facen a la fundació han de ser retribuïdes per mitjà de tarifes les quanties de les quals ha d'elaborar i aprovar l'administració de la Generalitat. Així mateix, indica que la retribució per l'execució de la comanda ha de cobrir el valor de la prestació encarregada, tenint en compte per al càlcul els costos directes i els indirectes i els marges raonables d'acord amb l'import de les prestacions.  
  
Per tal de determinar les retribucions que correspondrà percebre a FISABIO en les actuacions que se li ordenen en matèria d'innovació en tecnologies de la informació per a la salut, s'ha fet l'anàlisi de costos del servici i, atesa esta anàlisi, es considera procedent aplicar, per analogia, les tarifes de les actuacions encomanades a l'entitat empresarial pública estatal Red.es.  
  
Fent ús de les facultats que em corresponen pel que disposa l'article 28.l de la Llei 5/1983, de 30 de desembre, del Consell, resolc:  
  
  
Primer  
Fer públic que, en les actuacions ordenades a FISABIO en matèria d'innovació en tecnologies de la informació per a la salut, s'apliquen les tarifes que tinga aprovades l'entitat empresarial pública estatal Red.es, amb les actualitzacions que s'hagen de tindre en compte.  
  
Segon  
Les tarifes vigents actualment són les aprovades per la Resolució de 15 de setembre de 2009, del secretari d'estat de Telecomunicacions i per a la Societat de la Informació, que aprova les tarifes per mitjà de les quals es fixa la retribució de les comandes de gestió que faça l'administració general de l'Estat a l'entitat pública empresarial Red.es.  
  
  
València, 12 de desembre de 2011.- El conseller de Sanitat: Luis E. Rosado Bretón.